Grönlannin varhaiset arktiset kulttuurit

Grönlannin varhaiset arktiset kulttuurit syntyivät jo noin 2500–2000 eaa. Alaskan paleoskimojen saavuttua sekä pohjoiseen että eteläiseen Grönlantiin. Dorsetin kulttuuri levittäytyi näiden varhaiskulttuurien jälkeen Kanadan pohjoisosista Grönlantiin.
 Independence I 

Maapallon ilmasto lämpeni 4500 vuotta sitten, ja tämä lämpökausi päättyi 3600 vuotta sitten. Esimerkiksi Hudsoninlahti oli jäätön 4000 vuotta sitten. Näihin aikoihin intiaanit saattoivat vaeltaa pohjoiseen ja uhata varhaiseskimojaLainema & Nurminen 2001, s. 38. eli paleoeskimoja. Toisaalta paleoeskimot saattoivat liikkua helpommin vesitse arktisilla alueilla.Ihmisen suku 1, Kivikauden ihmiset, s. 217.

Koillis-Grönlannin vuonoon ilmestynyt Independence I on pajujen jäänteiden mukaan 4050–3700 vuotta vanha. Tämä kulttuuri levisi länteen ja etelään Devoninsaarelle, ja idässä ainakin Dovenlahdelle. Tämä todella pohjoinen kulttuuri oli aina 75 leveysasteen pohjoispuolella, eli harvinaisen arktinen. Ihmiset elivät pääosin myskihärän sisämaametsästyksellä. Sisämaametsästys pääelinkeinona oli harvinainen hyvin arktisilla kansoilla. Myös jääkarhua, jänistä ja kettua metsästettiin, sekä linnustettiin muun muassa kiirunaa ja hanhea. Independence I:n käyttämä harppuuna ei ollut kovin hyvä.Ihmisen suku 1, Kivikauden ihmiset, s. 208.

Arktisten paleoeskimojen varhaisen kulttuurin väitetään levinneen seudulle myskihärän perässäLainema & Nurminen 2001, s. 39.. Läntisin Independence I -kulttuurin löytö on tehty Ellesmeren saareltaHertling 1970, s. 116. Independence I:n kesäasumukset olivat ehkä vain telttojaHertling 1970, s. 115. ja monet leiripaikat tilapäisiä, joissa saatettiin yöpyä yön yli tai asua korkeintaan kuukauden verran. Teltat olivat pohjakaavaltaan soikeita, ja 4 x 3 metrin kokoisessa keskitilassa oli ruokavarasto. Teltasta tarvitsi talvisin poistua ulos vain harvoin. On säilynyt piikivisiä ja obsidiaanisia terätyökaluja ja muun muassa luisia neulojaHertling 1970, s. 123.. Noin 3700 vuotta sitten ilmasto kylmeni, mikä saattoi hävittää Independence I:n.Ihmisen suku 1, s. 218–219.

Nykyään ranta on 4–10 metriä paleoeskimojen rantoja matalammalla Nämä paleoeskimot eivät käyttäneet hylkeenihralamppua, rekeä tai kesyä koiraa, jota ei tunnettu saati käytetty vetojuhtana. Tuohon aikaan oli lämmintä ja ajopuita tuli Pohjois-Grönlantiinkin. Pientyökalukulttuuri hävisi, kun 3500–2300 vuotta sitten alkoi kylmä "pienjääkausi". Näihin aikoihin Thulen seuduilla oli Denbighiä muistuttava ryhmä, joka saattoi tulla seudulla Smithin salmen kauttaHertling 1970, s. 118.

 Independence II 

Independence II käytti enemmän luutyökaluja kuin Independencen kulttuuri, mutta ei kaivertimia. Hylkeen metsästys oli entistä tärkeämpää, samoin myskihärän pyynnillä oli yhä merkitystä.

 Sarqaqin kulttuuri 

Etelä-Grönlantiin syntyi paleoeskimojen Sarqaqin eli Saqqaqin kulttuuri 4200 vuotta sitten. Tämäkin kulttuuri pohjautui vuodenaikojen mukaiseen pyyntiin, kuten lohen kalastukseen ja karibun sekä amerikkalaistyyppisen peuran metsästykseen otollisina vuodenaikoina. Sarqaqin kulttuuria oli muun muassa Angmassalikin kunnassa, Sarqaqissa ja Diskon lahdella. Sen alue ulottui suunnilleen Scoresby Sundista Grönlannin eteläkärkeen.

Se muistutti samanaikaisia Pohjois-Grönlannin Independende I:tä ja Alaskan Denbighiä esineistöltään, mutta esineet olivat pienempiä ja paremmin tehtyjä. Harvinaiset harppuunan kärjet muistuttavat Independence I:n kärkiä. Kulttuurin vuolukiviset öljylamput olivat vain sille tyypillisiä, niitä ei ole Independence I:ssä. Rannikolla harjoitettiin hylkeenpyyntiä, sisämaassa peuran metsästystä. Kulttuurin piirissä oli enemmän ihmisiä kuin pohjoisen Independence I:ssä. Veneet olivat kajakkimaisia. Nykyisen näkemyksen mukaan Sarqaqin ihmiset tulivat Alaskasta eri reittiä kuin Pohjois-Grönlannin Independence I:n asukkaat. Qeqertasussukista Diskolahden rannalta on löydetty jousi, nuoli, kapea vene, vanhimmat arktiksesta tunnetut koiran luut, pyydystettyjen lintujen luita ja puisia majoja.Ihmisen suku 1, Kivikauden ihmiset, s. 219. DNA-tutkimusten mukaan Saqqaqin kulttuurin loivat aasiasta 5500 vuotta sitten tulleet, korjakeille, tsuktseille ja nganasaneille sukua olevat ihmiset, eivät inuitit tai intiaanit. He olivat ruumiinrakenteeltaan sopeutuneet arktisiin oloihin.

 Katso myös 
Paleoeskimot
Pre-Dorsetin kulttuuri
Dorsetin kulttuuri

Lähteet

 Viitteet 

Luokka:Arktiset kulttuurit
Luokka:Grönlannin historia